Diari Oficial de la Generalitat Valenciana


Sumari del DOGV 3106, del 23-10-1997 (1997/11397)

RESOLUCIÓ de 29 de setembre de 1997, de la presidenta de l'Institut Valencià d'Investigacions Agràries per la qual es convoquen dues beques de postdoctorat, una de doctorat i una de formació de titulats superiors.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3106

Data del DOGV
:   23-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11893


Data del document
:   29-09-1997

Organisme emissor
:   Institut Valencià d'Investigacions Agraries

Tipus de document
:   Resolució

3564 RESOLUCIÓ de 29 de setembre de 1997, de la presidenta de l'Institut Valencià d'Investigacions Agràries per la qual es convoquen dues beques de postdoctorat, una de doctorat i una de formació de titulats superiors. [97/X11011]
  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, del 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els Acords del propi Consell Rector de 14 d'abril de 1992 i 4 de novembre de 1994, pels quals es regula l'estada a l'Institut d'estudiants i becaris, en les reunions de 7 de març i 24 de juliol de 1997, s'acordà convocar dues beques de postdoctorat, una de doctorat i una de formació de titulats superiors.
  
En base al dit Acord, resolc:
  
Primer
  
Convocar dues beques postdoctorals amb els següents temes:
  
- "Mètodes moleculars per al diagnòstic de virosi de cítrics: Psoriasi i aïllats virulents del virus de la tristesa". Adscrit al projecte "Control of citrus diseases important in the Mediterranean area and South America: Development of molecular probes for quick detection of severe strains of citrus tristeza virus (CTV) and psorosis ringspot". INCO-DC ERBIC18CT96-0044.
  
- "Desenvolupament d'un procediment de transformació genètica de pebrot". Adscrita al projecte "Transformació genètica del pebrot i obtenció de resistència transgènica davant els tobamovirus de pebrot , mediada per la replicasa viral". CCYT OMO28-6526-PK6-4.
  
Segon
  
Convocar una beca de doctorat per al tema següent:
  
- "Caracterització del virus associat a les malalties del grup psoriasis-ringspot dels cítrics i desenvolupament de nous mètodes de diagnòstic". Adscrita al projecte "Control of citrus diseases important in the Mediterranean area and South America. Development of molecular probes for quick detection of severe strains of citrus tristeza virus (CTV) and psorosis-ringspot. INCO-DC ERBIC18CT96-0044.
  
Tercer
  
Convocar una beca de formació de titulats superiors per al tema següent:
  
- "Efectes del clima sobre la producció i la qualitat en cultius sense sòl". Adscrita al projecte "Optimising Marginal Resources in intensive Horticultural Production in Southern Turkey and Northern Egypt". INCO-DC ERBIC18CT96-0082.
  
Quart
  
Les beques seran finançades a càrrec del capítol IV dels pressupostos de l'IVIA.
  
Cinquè
  
Les bases de les beques d'aquesta convocatòria són les contingudes als annexos d'aquesta Resolució.
  
Montcada, 29 de setembre de 1997.- La presidenta de l'IVIA: Mª Àngels Ramón-Llin i Martínez.
  
Annex I
  
Normes generals de procediment d'aplicació a tots
  
els annexos d'aquesta Resolució
  
1. Finalitat de la convocatòria
  
L'objecte d'aquesta convocatòria és regular el procediment de concessió de les beques que s'especifiquen als annexos corresponents.
  
2. Sol·licituds i documentació
  
Les sol·licituds adreçades al director de l'IVIA es presentaran en el Registre General de la Conselleria d'Agricultura, Pesca i Alimentació, carrer Amadeu de Savoia nº 2 (València) o al Registre de l'IVIA a Montcada (València), a la carretera de Montcada a Nàquera, km. 4.5, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'indicarà la beca a la qual es concorre i el tema, i portaran adjunta la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què es van obtenir.
  
- Currículum on s'acrediten documentalment altres mèrits.
  
3. Termini de presentació de sol·licituds
  
Les sol·licituds caldrà presentar-les en el termini de 15 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana, abans de les 14 hores de l'últim dia. Si és dissabte, es prorrogarà fins el primer dia hàbil següent.
  
4. Composició de les comissions avaluadores i sistema de selecció
  
Les comissions que avaluaran els mèrits dels aspirants i que elevaran les corresponents propostes a la presidenta de l'Institut estaran formades pels següents membres:
  
President: el director de l'IVIA.
  
secretari: el secretari de l'IVIA.
  
Vocals:
  
- l'investigador responsable de la direcció de la beca o de l'estada de formació.
  
- dos investigadors de la plantilla de personal de l'IVIA.
  
Els dos investigadors de l'IVIA que hauran d'integrar-se dins la comissió com a vocals, així com aquells que hauran de substituir, en cas de necessitat, el president, el secretari o qualsevol dels vocals, seran nomenats pel vicepresident primer de l'IVIA.
  
La Comissió, per cadascuna de les beques, es reunirà per a la selecció de candidats, alçarà acta de la reunió i farà una proposta raonada a la presidenta de l'Institut, dins dels 15 dies següents a la finalització del termini de presentació de sol·licituds.
  
5. Resolució
  
La concessió de les beques es realitzarà per Resolució de la presidenta de l'IVIA. La Resolució d'adjudicació es publicarà al Diari Oficial de la Generalitat Valenciana, i s'entendran denegades les sol·licituds que no figuren a la relació.
  
6. Obligacions del becari i acceptació de la beca
  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per Acords de 14 de abril de 1992 (DOGV nº 1.816, de 01.07.92) i 4 de novembre de 1994 (DOGV nº 2.413, de 23.12.94).
  
En qualsevol cas, l'acceptació de la beca, amb les condicions de la convocatòria, suposarà les següents obligacions:
  
a) Incorporar-se a l'Institut i dedicar-se exclusivament i eficaçment a l'objecte de la beca, entenent-se que si no s'incorpora en la data establerta en la resolució d'adjudicació de la beca, podrà ser considerat com a renúncia a la beca.
  
b) Realitzar les funcions que li assigne l'investigador responsable de la direcció de la beca amb el propòsit d'aconseguir l'objectiu establert. Aquestes funcions hauran de realitzar-se al llarg de l'horari de treball a l'IVIA.
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenvolupament de la beca, resultats que pertanyen per dret a l'IVIA.
  
e) No publicar cap d'article, ni remetre cap comunicació a qualsevol ens o organisme sobre matèries relacionades amb el tema de la beca, sense prèvia autorització de l'investigador responsable de la direcció d'aquesta, o si escau, fent constar formalment el patronat de l'IVIA.
  
7. Caràcter de les beques
  
Aquestes beques no estableixen cap relació laboral entre la persona benficiària i l'IVIA, ni impliquen de part d'aquest Institut cap compromís quant a la posterior incorporació del personal beneficiari a la plantilla pròpia.
  
8. Incompatibilitat de la beca
  
Ja que l'objectiu de les beques és la formació dels beneficiaris, no podran gaudir d'aquestes els qui hagen tingut prèviament una beca de característiques anàlogues en l'IVIA.
  
El benefici d'aquestes beques és incompatible amb qualsevol altra retribució o ajuda.
  
Annex II
  
Bases de la convocatòria de beques postdoctorals
  
1. Objectius de les beques
  
L'objecte de les beques postdoctorals és el perfeccionament d'investigadors doctors mitjançant la incorporació del doctor a una unitat d'investigació.
  
2. Requisits
  
Per a optar a aquestes beques caldrà:
  
- Ser ciutadà de la Unió Europea resident a la Comunitat Valenciana.
  
- Estar en possessió del títol de Doctor.
  
3. Criteris d'avaluació
  
Cada Comissió avaluarà, per a la selecció dels candidats, els següents aspectes:
  
- Expedient acadèmic; atorgant fins un màxim de tres punts.
  
- Coneixements d'idiomes relacionats amb la literatura científica relativa al tema de la beca, valorat bé per certificació acadèmica o per estada a països on aquella llengua siga oficial; atorgant fins un màxim de dos punts.
  
- Tesi doctoral, cursos d'especialització i experiències relacionades amb el tema de la beca; atorgant fins un màxim de dos punts.
  
- Publicacions científiques, col·laboracions en projectes d'investigació i resultats obtinguts en aquests, tot allò en matèries relacionades amb el tema de la beca; atorgant fins un màxim de dos punts.
  
- Altres mèrits acadèmics, científics o d'investigació; atorgant fins un màxim d'un punt.
  
Per a millor avaluació d'aquest apartat, així com del de coneixement de llengües, cada comissió avaluadora podrà convocar a aquells candidats que estime oportú per a fer una entrevista personal.
  
4. Dotació de les beques
  
La dotació mensual de les beques de doctorat serà inicialment de 165.000 PTA; les beques inclouran una assegurança combinada d'accidents individuals, intervenció quirúrgica i hospitalització.
  
5. Durada de les beques
  
La concessió inicial de les beques serà de un any, i podran prorrogar-se per un període anual addicional. L'inici de la beca serà la data que s'indique en la resolució de la concessió.
  
6. Substitucions
  
Les renúncies o les baixes que es produeixen entre els becaris de nova concessió, dins dels tres primers mesos, comptats des de l'inici de la beca, podran ser cobertes amb l'adjudicació de les vacants, als suplents que estaran en la resolució de concessió, per l'ordre establert en aquesta.
  
7. Renovacions
  
Les condicions de les renovacions es regiran per les bases d'aquesta convocatòria.
  
L'interessat haurà de presentar, a la Direcció de l'IVIA, un imprès normalitzat, que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vistiplau de l'investigador responsable de la direcció de la beca.
  
c) Un informe de l'investigador responsable de la direcció de la beca i del cap del departament corresponent, en el qual s'avaluarà el treball realitzat.
  
La presentació d'aquesta documentació haurà de realitzar-se amb 15 dies d'antelació a la finalització de cada període de concessió.
  
Les renovacions es concediran mitjançant resolució de la presidenta de l'Institut Valencià d'Investigacions Agràries.
  
Annex III
  
Bases de la convocatòria de beques de doctorat
  
1. Objectiu de les beques
  
L'objectiu de les beques de doctorat és la formació de titulats universitaris mitjançant la realització de tesis doctorals a l'IVIA.
  
2. Requisits
  
Per a optar a aquestes beques caldrà:
  
- Ser ciutadà de la Unió Europea resident a la Comunitat Valenciana.
  
- Estar en possessió del títol de llicenciat o enginyer superior.
  
3. Criteris d'avaluació
  
Cada comissió avaluarà, per a la selecció dels candidats, els següents aspectes:
  
- Expedient acadèmic general; atorgant fins un màxim de tres punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema; atorgant fins un màxim de tres punts.
  
- Coneixements d'idiomes relacionats amb la literatura científica del tema objecte de la beca, valorant bé per certificació acadèmica o per estada a països on eixa llengua siga oficial; atorgant fins un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins un màxim de dos punts.
  
- Altres mèrits acadèmics, científics o d'investigació; atorgant fins un màxim d'un punt.
  
Per a millor avaluació d'aquest apartat, així com del de coneixement de llengües, la comissió avaluadora podrà convocar aquells candidats que estime oportú per a realitzar una entrevista personal.
  
4. Dotació de les beques
  
La dotació mensual de les beques de doctorat serà inicialment de 110.000 PTA. Les beques inclouran una assegurança combinada d'accident individual, intervenció quirúrgica i hospitalització i l'abonament de les taxes acadèmiques de cursos del tercer cicle.
  
5. Durada de les beques
  
Les beques es concediran per a un any. Aquestes beques no seran prorrogables. L'inici de la beca serà la data que s'indique en la resolució de concessió.
  
6. Substitucions
  
Les renúncies o les baixes que es produesquen entre els becaris de nova concessió dins els tres primers mesos de l'any podran ser cobertes amb l'adjudicació de les vacants, als suplents que figuraran en la resolució de la concessió, per l'ordre establert.
  
7. Renovacions
  
Les condicions de les renovacions es regiran per les bases d'aquesta convocatòria.
  
L'interessat haurà de presentar, a la Direcció de l'IVIA, un imprès normalitzat, que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vistiplau de l'investigador responsable de la direcció del treball del becari.
  
c) Un informe de l'investigador responsable de la direcció de la beca i del cap del departament corresponent, en què s'avaluarà el treball realitzat.
  
La presentació d'aquesta documentació haurà de realitzar-se amb 15 dies d'antelació a la finalització de cada període de concessió.
  
Les renovacions es concediran mitjançant resolució de la presidenta de l'Institut Valencià d'Investigacions Agràries.
  
Annex IV
  
Bases de la convocatòria de beques de formació de titulats superiors
  
1. Objectiu de les beques
  
L'objecte de les beques de formació de titulats superiors és l'especialització en tècniques concretes mitjançant la seua participació en treballs d'investigació a l'IVIA.
  
2. Requisits
  
Per a optar a aquestes beques caldrà:
  
- Ser ciutadà de la Unió Europea resident a la Comunitat Valenciana.
  
- Estar en possessió del títol de llicenciat o enginyer superior.
  
3. Criteris d'avaluació
  
Cada Comissió avaluarà, per a la selecció dels candidats, el següents aspectes:
  
- Expedient acadèmic general; atorgant fins un màxim de dos punts.
  
- Qualificacions aconseguides en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema; atorgant fins un màxim de dos punts.
  
- Coneixements d'idiomes relacionats amb la literatura científica relativa al tema de la beca, valorat bé per certificació acadèmica o per estada a països on aquella llengua siga oficial; atorgant fins un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins un màxim de tres punts.
  
- Altres mèrits acadèmics, científics o d'investigació; atorgant fins un màxim de dos punts.
  
Per a millor avaluació d'aquest apartat, així com del de coneixement de llengües, cada comissió podrà convocar a aquells candidats que estime oportú per a realitzar una entrevista personal.
  
4. Dotació de beques
  
La dotació mensual de les beques de doctorat serà inicialment de 140.000 PTA; les beques inclouran una assegurança combinada d'accident individual, intervenció quirúrgica i hospitalització.
  
5. Durada de les beques
  
Les beques es concedeixen per a un any. Aquestes beques no seran prorrogables. L'inici de la beca serà la data que s'indique en la resolució de la concessió.
  
6. Substitucions
  
Les renúncies o les baixes que es produesquen entre els becaris de nova concessió, dins els tres primers mesos de l'any, podran ser cobertes amb l'adjudicació de les vacants, als suplents que estaran en la resolució de concessió, per l'ordre establert en aquesta.